title: Deċiżjoni tal-Kumitat politiku u ta' sigurtà BIH/1/2004 tal- 21 ta' Settembru 2004 dwar l-aċċettar tal-kontribuzzjonijiet ta' stati terzi għall-operazzjoni militari ta' l-Unjoni Ewropea fil-Bosnja u Ħerzegovina

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               20

         DEĊIŻJONI TAL-KUMITAT POLITIKU U TA' SIGURTÀ BIH/1/2004
   tal-21 ta' Settembru 2004
   dwar l-aċċettar tal-kontribuzzjonijiet ta' stati terzi għall-operazzjoni militari ta' l-Unjoni Ewropea fil-Bosnja u Ħerzegovina
   (2004/732/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 25, it-tielet paragrafu tiegħu,
   Wara li kkunsidra l-Azzjoni Konġunta tal-Kunsill 2004/570/PESK tat-12 ta' Lulju 2004 dwar l-operazzjoni militari ta' l-Unjoni Ewropea fil-Bosnja u Ħerzegovina (1), u b'mod partikolari l-Artikolu 11(2) tiegħu dwar il-parteċipazzjoni ta' stati terzi,
   Billi:

               (1)

               Fuq talba tal-Kumitat Politiku u ta' Sigurtà u skond il-kompiti mogħtija mill-Kumitat Militari ta' l-Unjoni Ewropea (EUMC), il-Kmandant ta' l-Operazzjoni ta' l-UE u l-Kmandant tal-Forza ta' l-UE mexxew il-Konferenzi dwar it-Ġenerazzjoni ta' Forzi u Provvista ta' Persunal fil-15 ta' Settembru 2004.

               (2)

               Fl-20 ta' Settembru 2004, wara r-rakkomandazzjoni tal-Kmandant ta' l-Operazzjoni ta' l-UE dwar kontribuzzjonijiet ta' stati terzi, l-EUMC qabel li jirrakkomanda lill-Kumitat Politiku u ta' Sigurtà li jaċċetta l-kontribuzzjonijiet ta' dawn l-istati terzi.

               (3)

               Il-Kunsill Ewropew ta' Kopenħagen fit-12 u t-13 ta' Diċembru 2002 adotta dikjarazzjoni li tistqarr li l-arranġamenti “Berlin plus” u l-implimentazzjoni tagħhom ser japplikaw biss għal dawk l-Istati Membri ta' l-UE li huma wkoll jew membri tan-NATO jew sħab fil-“Partnership for Peace”, u li b'konsegwenza ta' dan ikkonkludew ftehim għas-sigurtà bilaterali man-NATO.

         ADOTTA DIN ID-DEĊIŻJONI:
   Artikolu 1
   Kontribuzzjonijiet ta' stati terzi
   Wara l-Konferenzi dwar il-Ġenerazzjoni ta' Forzi u Provvista ta' Persunal, kontribuzzjonijiet minn stati terzi stabbiliti fl-Anness huma aċċettati għall-operazzjoni militari ta' l-UE fil-Bosnja u Ħerzegovina.
   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum ta’ l-adozzjoni tagħha.

      Magħmula fi Brussel, nhar il-21 ta' Settembru 2004.

            Għall-Kumitat Politiku u ta' Sigurtà

            Il-President

         A. HAMER

      (1)  ĠU L 252, 28.7.2004, p. 10.

      ANNESS
      LISTA TA' STATI TERZI MSEMMIJA FL-ARTIKOLU 1

                  —

                  L-Arġentina

                  —

                  Il-Bulgarija

                  —

                  Il-Kanada

                  —

                  Iċ-Ċili

                  —

                  Il-Marokk

                  —

                  In-New Zealand

                  —

                  In-Norveġja

                  —

                  Ir-Rumanija

                  —

                  L-Iżvizzera

                  —

                  It-Turkija


title: Id-Deċiżjoni Tal-Kunsill tal-21 ta’ Jannar 1980 li temenda d-Deċiżjoni Nru 75/365/KEE li tistabbilixxi Kumitat ta’ Uffiċjali Anzjani dwar is-Saħħa Pubblika

text:
Avviż Legali Importanti

|

31980D0157

Official Journal L 033 , 11/02/1980 P. 0015 - 0016 Finnish special edition: Chapter 6 Volume 2 P. 0055  Greek special edition: Chapter 06 Volume 2 P. 0086  Swedish special edition: Chapter 6 Volume 2 P. 0055  Spanish special edition: Chapter 06 Volume 2 P. 0102  Portuguese special edition Chapter 06 Volume 2 P. 0102

		Id-Deċiżjoni Tal-Kunsilltal-21 ta’ Jannar 1980li temenda d-Deċiżjoni Nru 75/365/KEE li tistabbilixxi Kumitat ta’ Uffiċjali Anzjani dwar is-Saħħa Pubblika(80/157/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra l-abbozz tad-Deċiżjoni mill-Kummissjoni,Billi skond id-Deċiżjoni 75/365/KEE [1] il-Kunsill stabbilixxa Kumitat ta’ l-Uffiċjali Anzjani dwar is-Saħħa Pubblika li għandu l-kompitu jidentifika u janalizza kull diffikultà li tista’ toriġina mill-implimentazzjoni tad-Direttivi li jirrelataw għad-dritt ta’ stabbiliment u l-libertà li jiġu provduti servizzi minn tobba, li tinġabar l-informazzjoni kollha rilevanti dwar kondizzjonijiet li taħthom tingħata l-kura medika fl-Istati Membri u li jingħataw opinjonijiet li jistgħu jiggwidaw ix-xogħol tal-Kummissjoni bl-iskop ta’ emenda possibbli tad-Direttivi msemmija;Billi dik id-Deċiżjoni ġiet emendata mid-Deċiżjonijiet 77/455/KEE [2] u 78/689/KEE [3], li jagħtu lill-Kumitat ta’ Uffiċjali Anzjani dwar is-Saħħa Pubblika l-istess kompitu fir-rigward ta’ l-implimentazzjoni tal-miżuri adottati mill-Kunsill li jirrigwardaw l-eżerċizzju effettiv tad-dritt ta’ stabbiliment u l-libertà li jiġu provduti servizzi ta’ infirmiera responsabbli għall-kura ġenerali u ta’ dentisti prattikanti;Billi l-applikazzjoni tal-miżuri adottati mill-Kunsill fir-rigward ta’ l-eżerċizzju effettiv tad-dritt ta’ stabbiliment u l-libertà li jiġu provduti servizzi u l-koordinazzjoni ta’ dispożizzjonijiet stabbiliti bil-liġi, b’regolament jew b’ azzjoni amministrattiva fir-rigward ta’ attivitajiet ta’ qbiela tista’ tikkawża problemi li għandhom jiġu eżaminati konġuntament;Billi l-Kumitat ta’ Uffiċjali Anzjali dwar is-Saħħa Pubblika għandu jingħata dan il-kompitu;Billi t-termini ta’ referenza ta’ dak il-Kumitat għandhom għalhekk jiġu estiżi,IDDEĊIEDA KIF ĠEJ:L-Artikolu Wieħed"L-Artikolu 2Il-kompitu tal-Kumitat għandu jkun:- li jidentifika u janalizza kull diffikultà li tista’ toriġina mill-implimentazzjoni tad-Direttivi 75/362/KEE [4], 75/363/KEE [5], 77/452/KEE [6], 77/453/KEE [7], 78/686/KEE [8], 78/687/KEE [9], 80/154/KEE [10] u 80/155/KEE [11],- li jiġbor l-informazzjoni kollha rilevanti dwar:- il-kondizzjonijiet li taħthom il-kura medika ġenerali u speċjalista tingħata minn tobba fl-Istati Membri,- il-kondizzjonijiet li taħthom il-kura ta’ l-infermiera tingħata fl-Istati Membri minn infermiera responsabbli għall-kura ġenerali,- il-kondizzjonijiet li taħthom kura dentali ġenerali u speċjalista tingħata minn prattikanti dentisti fl-Istati Membri,- il-kondizzjonijiet li taħthom l-attivitajiet tal-qbiela jitwettqu fl-Istati Membri,- li jagħtu opinjonijiet biex ix-xogħol tal-Kummissjoni jiġi ggwidat bl-iskop ta’ emenda possibbli tad-Direttivi msemmija fuq."Magħmula fi Brussel, fil-21 Jannar 1980.Għall-KunsillIl-PresidentG. Marcora[1] ĠU L 167, tat-30.6.75, p. 19.[2] ĠU L 176, tal-15.7.1977, p. 13.[3] ĠU L 233, ta’ l-24.8.1978, p. 17.[4] ĠU L 33, tal-11.2.1980, p. 1.[5] ĠU L 33, tal-11.2.1980, p. 14.[6] ĠU L 176, tal-15.7.1977, p. 1.[7] ĠU L 176, tal-15.7.1977, p. 8.[8] ĠU L 233, ta’ l-24.8.1978, p. 1.[9] ĠU L 233, ta’ l-24.8.1978, p. 10.[10] ĠU L 33, tal-11.2.1980, p. 1.[11] ĠU L 33, tal-11.2.1980, p. 8.--------------------------------------------------


title: Regoli ta’ Proċedura: estensjoni tal-applikabilità tal-Artikolu 139 Deċiżjoni tal-Parlament Ewropew tal- 11 ta’ Marzu 2009 li testendi l-applikabilità tal-Artikolu 139 tar-Regoli ta’ Proċedura tal-Parlament sat-tmiem tas-seba' mandat parlamentari

text:
               1.4.2010

               MT

               Il-Ġurnal Uffiċjali tal-Unjoni Ewropea

               CE 87/186

         L-Erbgħa, 11 ta’ Marzu 2009Regoli ta’ Proċedura: estensjoni tal-applikabilità tal-Artikolu 139
   P6_TA(2009)0116
   Deċiżjoni tal-Parlament Ewropew tal-11 ta’ Marzu 2009 li testendi l-applikabilità tal-Artikolu 139 tar-Regoli ta’ Proċedura tal-Parlament sat-tmiem tas-seba' mandat parlamentari
   2010/C 87 E/40

      Il-Parlament Ewropew,

   wara li kkunsidra l-Artikolu 290 tat-Trattat KE,
   wara li kkunsidra r-Regolament tal-Kunsill Nru 1 tal-15 ta’ April 1958 li jiddetermina l-lingwi li għandhom jintużaw mill-Komunità Ekonomika Ewropea (1), kif emendat l-aħħar mir-Regolament tal-Kunsill (KE) Nru 920/2005 (2),
   wara li kkunsidra l-Kodiċi ta’ Kondotta dwar il-Multilingwiżmu adottat mill-Bureau fis-17 ta’ Novembru 2008,
   wara li kkunsidra d-deċiżjoni tal-Bureau tat-13 ta’ Diċembru 2006 dwar deroga mill-Artikolu 138 u d-deċiżjonijiet sussegwenti li jestendu din id-deroga sat-tmiem tal-mandat attwali tal-parlament,
   wara li kkunsidra l-Artikolu 138 u 139 tar-Regoli ta’ Proċedura tiegħu,

               A.

               billi, skont l-Artikolu 138, id-dokumenti kollha tal-Parlament għandhom jitfasslu fil-lingwi uffiċjali, u l-Membri kollha għandhom id-dritt li fil-Parlament jitkellmu fil-lingwa uffiċjali tal-għażla tagħhom, b'interpretazzjoni fil-lingwi uffiċjali l-oħra,

               B.

               billi, skont l-Artikolu 139, huwa permess li jingħataw derogi mill-Artikolu 138 sat-tmiem tas-sitt mandat parlamentari jekk, u wara li, minkejja prekawzjonijiet xierqa, il-lingwisti meħtieġa għal lingwa uffiċjali ma jkunux disponibbli fin-numri meħtieġa; billi fir-rigward ta’ kull lingwa uffiċjali li għaliha jitqies li deroga hi meħtieġa, il-Bureau, fuq proposta tas-Segretarju Ġenerali, għandu jaċċerta jekk il-kundizzjonijiet ikunux sodisfatti, u l-Bureau għandu jirrevedi d-deċiżjoni tiegħu kull sitt xhur,

               C.

               billi, fit-13 ta’ Diċembru 2006, il-Bureau aċċetta li d-diffikultajiet biex il-ħtiġijiet lingwistiċi għall-Malti, ir-Rumen, il-Bulgaru u l-Irlandiż jiġu koperti kienu tali li l-kundizzjonijiet għal deroga mill-Artikolu 138 kienu sodisfatti għal kull waħda minn dawn il-lingwi; billi permezz ta’ deċiżjonijiet sussegwenti il-Bureau estenda dawn id-derogi sabiex mill-1 ta’ Jannar 2009 sat-tmiem tal-mandat parlamentari tapplika deroga fir-rigward tal-Bulgaru u r-Rumen (interpretazzjoni), iċ-Ċek (interpetazzjoni waqt il-Presidenta Ċeka tal-Kunsill), il-Malti (interpretazzjoni u traduzzjoni) u l-Irlandiz (interpretazzjoni, traduzzjoni u verifika legali-lingwistika),

               D.

               billi r-Regolament tal-Kunsill (KE) Nru 920/2005 jipprevedi miżuri temporanji (li jiġġeddu) għal perjodu ta’ ħames snin fir-rigward tal-Irlandiż,

               E.

               billi, minkejja l-prekawzjonijiet kollha xierqa, il-kapaċità tal-Irlandiż u tal-Malti mhix mistennija li tkun tali li tippermetti servizz sħiħ ta’ interpretazzjoni f'dawk il-lingwi mill-bidu tas-seba' mandat parlamentari; billi, għal ċerti lingwi, għalkemm ser ikun hemm kapaċità suffiċjenti sabiex il-ħtiġijiet normali tal-Parlament ikunu koperti, in-numru ta’ interpreti jista’ ma jkunx biżżejjed biex jippermetti l-kopertura sħiħa mistennija waqt il-Presidenzi tal-Kunsill tal-Istati Membri konċernati waqt is-seba' mandat parlamentari,

               F.

               billi, minkejja sforzi istituzzjonali bla heda u kontinwi, in-numru ta’ tradutturi u avukati-lingwisti għall-Irlandiż huwa mistenni li jkun għadu tant limitat li, sa fejn wieħed jista jbassar, tista’ tiġi assigurata biss kopertura limitata ta’ din il-lingwa; billi r-Regolament tal-Kunsill (KE) Nru 920/2005 ma jeżiġixli l-leġiżlazzjoni tal-Unjoni Ewropea adottata qabel l-1 ta’ Jannar 2007 (“l-Acquis”) tinqaleb fl-Irlandiż; billi, bħala riżultat tal-miżuri ta’ deroga stipulati f'dak ir-Regolament, attwalment huma l-proposti tal-Kummissjoni għal regolamenti ta’ kodeċiżjoni li qegħdin jiġu ppreżentati fl-Irlandiż, u sakemm din is-sitwazzjoni tippersisti, mhux ser ikun possibbli li s-servizzi tal-Parlament jippreparaw il-verżjonijiet legali Irlandiżi ta’ tipi oħra ta’ atti legali,

               G.

               billi, waqt is-seba' mandat parlamentari, Stati Ewropej oħra jafu jsiru membri tal-Unjoni Ewropea; billi, għal-lingwi l-ġodda kkonċernati, jista’ jagħti l-każ li ma jkunx hemm numru biżżejjed ta’ lingwisti disponibbli mill-ġurnata tal-adeżjoni, u miżuri tranżitorji jkunu meħtieġa,

               H.

               billi, l-Artikolu 139(4) jipprevedi li, fuq rakkomandazzjoni raġjunata mill-Bureau, il-Parlament jista’ jiddeċiedi, fl-aħħar tal-mandat parlamentari, li jestendi dak l-Artikolu,

               I.

               billi, fid-dawl ta’ l-informazzjoni ta’ hawn fuq, il-Bureau irrakkomanda li l-Artikolu 139 jiġi estiż sat-tmiem tas-seba' mandat parlamentari,

               1.

               Jiddeċiedi li jestendi l-applikabilità tal-Artikolu 139 tar-Regoli ta’ Proċedura tal-Parlament sat-tmiem tas-seba' mandat parlamentari;

               2.

               Jagħti istuzzjonijiet lill-President tiegħu li jgħaddi din id-deċiżjoni lill-Kunsill u lill-Kummissjoni bħala informazzjoni.

      (1)  ĠU 17, 6.10.1958, p. 385.

      (2)  ĠU L 156, 18.6.2005, p. 3.


title: Deċiżjoni tal-Kunsill (PESK) 2015/837 tat-28 ta' Mejju 2015 li temenda d-Deċiżjoni 2013/255/PESK dwar miżuri restrittivi kontra s-Sirja

text:
               29.5.2015

               MT

               Il-Ġurnal Uffiċjali tal-Unjoni Ewropea

               L 132/82

         DEĊIŻJONI TAL-KUNSILL (PESK) 2015/837
   tat-28 ta' Mejju 2015
   li temenda d-Deċiżjoni 2013/255/PESK dwar miżuri restrittivi kontra s-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fil-31 ta' Mejju 2013, il-Kunsill adotta d-Deċiżjoni 2013/255/PESK (1).

               (2)

               Fit-28 ta' Mejju 2014, il-Kunsill adotta d-Deċiżjoni 2014/309/PESK (2), li testendi l-miżuri restrittivi li jinsabu fid-Deċiżjoni 2013/255/PESK sal-1 ta' Ġunju 2015.

               (3)

               Abbażi ta' rieżami tad-Deċiżjoni 2013/255/PESK, il-miżuri restrittivi għandhom jiġu estiżi sal-1 ta' Ġunju 2016.

               (4)

               Fid-dawl tal-gravità tas-sitwazzjoni, persuna waħda għandha tiżdied mal-lista ta' persuni fiżiċi u ġuridiċi, entitajiet u korpi soġġetti għal miżuri restrittivi li tinsab fl-Anness I għad-Deċizjoni 2013/255/PESK.

               (5)

               Persuna waħda ma għandhiex tibqa' tinżamm fuq il-lista ta' persuni fiżiċi u ġuridiċi, entitajiet u korpi soġġetti għal miżuri restrittivi li tinsab fl-Anness I għad-Deċiżjoni 2013/255/PESK.

               (6)

               L-informazzjoni marbuta ma' ċerti persuni elenkati fit-Taqsima A tal-Anness I għad-Deċiżjoni 2013/255/PESK għandha tiġi aġġornata.

               (7)

               B'segwitu għas-sentenzi tal-Qorti Ġenerali tad-9 ta' Lulju 2014 fil-kawżi konġunti T-329/12 u T-74/13, Mazen Al-Tabbaa vs Il-Kunsill (3), u s-sentenza tal-Qorti Ġenerali tas-26 ta' Frar 2015 fil-kawża T-652/11, Bassam Sabbagh vs. Il-Kunsill (3), Mazen Al-Tabbaa u Bassam Sabbagh mhumiex inklużi fuq il-lista ta' persuni fiżiċi u ġuridiċi, entitajiet u korpi soġġetti għal miżuri restrittivi li tinsab fl-Anness I għad-Deċiżjoni tal-Kunsill 2013/255/PESK.

               (8)

               Minbarra dan, fit-12 ta' Frar 2015, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2199 (2015), li l-paragrafu 17 tagħha jipprojbixxi l-kummerċ ta' proprjetà kulturali Sirjani u oġġetti oħra ta' importanza arkeoloġika, storika, kulturali, ta' rarità xjentifika u reliġjuża li tneħħew illegalment mis-Sirja mill-15 ta' Marzu 2011.

               (9)

               Id-Deċiżjoni 2013/255/PESK għalhekk għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2013/255/PESK hija emendata kif ġej:

               (1)

               L-Artikolu 13a huwa sostitwit b'dan li ġej:
               “Artikolu 13a
               Għandhom ikunu projbiti l-importazzjoni, l-esportazzjoni, it-trasferiment jew in-negozjar fil-proprjetà kulturali u oġġetti oħra ta' importanza arkeoloġika, storika, kulturali, ta' rarità xjentifika, u reliġjuża, li jkunu tneħħew illegalment mis-Sirja, jew jeżisti suspett raġonevoli li tneħħew illegalment mis-Sirja, fi jew wara l-15 ta' Marzu 2011. Il-projbizzjoni m'għandhiex tapplika jekk jintwera li l-oġġetti kulturali qed jiġu ritornati b'sikurezza lis-sidien leġittimi tagħhom fis-Sirja.
               L-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu koperti b'dan l-Artikolu.”.

               (2)

               L-Artikolu 34 huwa sostitwit b'dan li ġej:
               “Artikolu 34
               Din id-Deċiżjoni għandha tapplika sal-1 ta' Ġunju 2016. Hija għandha tinżamm taħt reviżjoni kostanti. Tista' tiġġedded, jew tiġi emendata kif adatt, jekk il-Kunsill iqis li l-objettivi tagħha ma jkunux intlaħqu.”.
         Artikolu 2
   L-Anness I għad-Deċiżjoni 2013/255/PESK huwa emendat kif jidher fl-Anness għal din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-28 ta' Mejju 2015.

            Għall-Kunsill

            Il-President

         E. RINKĒVIČS

      (1)  Id-Deċiżjoni 2013/255/PESK tal-31 ta' Mejju 2013 dwar miżuri restrittivi kontra s-Sirja (ĠU L 147, 1.6.2013, p. 14).

      (2)  Id-Deċiżjoni tal-Kunsill 2014/309/PESK tat-28 ta' Mejju 2014 li temenda d-Deċiżjoni 2013/255/PESK dwar miżuri restrittivi kontra s-Sirja (ĠU L 160, 29.5.2014, p. 37).

      (3)  Għadha mhijiex ippubblikata.

      ANNESS

                  I.

                  Il-persuna li ġejja hija miżjuda mal-lista ta' persuni li tinsab fit-Taqsima A tal-Anness I għad-Deċiżjoni 2013/255/PESK:

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              206.

                           Il-Ġeneral Muhamad (
                                 ) (magħruf ukoll bħala Mohamed, Muhammad) Mahalla (
                                 ) (magħruf ukoll bħala Mahla, Mualla, Maalla, Muhalla)

                              Imwieled fil-Provinċja ta' Jableh/Lattakia.

                              Kap tal-Intelligence Militari Sirjana (SMI), Fergħa 293 (Affarijiet Interni), minn April 2015. Responsabbli għar-repressjoni u l-vjolenza kontra l-popolazzjoni ċivili f'Damasku/fil-kampanja ta' Damasku.
                              Eks Viċi Kap tas-Sigurtà Politika (2012), Uffiċjal tal-Gwardja Repubblikana Sirjana u Viċi-Direttur tad-Direttorat għas-Sigurtà Politika. Kap tal-Pulizija Militari, Membru tal-Uffiċċju tas-Sigurtà Nazzjonali.

                              29.5.2015

                  II.

                  L-entrata li tikkonċerna l-persuna li ġejja hija mħassra mil-lista ta' persuni li tinsab fit-Taqsima A tal-Anness I għad-Deċiżjoni 2013/255/PESK:
                  Nru 11. Rustum () Ghazali ()

                  III.

                  L-entrati li jikkonċernaw il-persuni elenkati hawn taħt, kif hemm fit-Taqsima A tal-Anness I għad-Deċiżjoni 2013/255/PESK, huma sostitwiti bl-entrati li ġejjin:

                              Isem

                              Informazzjoni ta' identifikazzjoni

                              Raġunijiet

                              Data tal-elenkar

                              3.

                           Ali (
                                 ) Mamluk (
                                 ) (magħruf ukoll bħala Mamlouk)

                              Data tat-twelid: 19 ta' Frar 1946;
                              Post tat-twelid: Damasku;
                              Passaport diplomatiku Nru 983

                              Kap tal-Uffiċċju tas-Sigurtà Nazzjonali. Eks Kap tad-Direttorat tal-Intelligence Sirjana (GID) involut fil-vjolenza kontra d-dimostranti.

                              9.5.2011

                              6.

                           Muhammad (
                                 ) Dib (
                                 ) Zaytun (
                                 ) (magħruf ukoll bħala Mohammed Dib Zeitoun; magħruf ukoll bħala Mohamed Dib Zeitun)

                              Data tat-twelid: 20 ta' Mejju 1951;
                              Post tat-twelid: Damasku;
                              Passaport diplomatiku Nru D000001300

                              Kap tad-Direttorat tas-Sigurtà Ġenerali; involut fil-vjolenza kontra d-dimostranti.

                              9.5.2011

                              16.

                           Faruq (
                                 ) (magħruf ukoll bħala Farouq, Farouk) Al Shar' (
                                 ) (magħruf ukoll bħala Al Char', Al Shara', Al Shara)

                              Data tat-twelid: 10 ta' Diċembru 1938

                              Eks Viċi President tas-Sirja; involut fil-vjolenza kontra l-popolazzjoni ċivili

                              23.5.2011

                              37.

                           Brigadier Ġeneral Rafiq (
                                 ) (magħruf ukoll bħala Rafeeq) Shahadah (
                                 ) (magħruf ukoll bħala Shahada, Shahade, Shahadeh, Chahada, Chahade, Chahadeh, Chahada)

                              Kap tal-Intelligence Militari Sirjana (SMI) Fergħa 293 (Affarijiet Interni) f'Damasku. Involut direttament fir-repressjoni u l-vjolenza kontra l-popolazzjoni ċivili f'Damasku. Konsulent għall-President Bashar Al-Assad għal kwistjonijiet strateġiċi u ta' intelligence militari.

                              23.8.2011

                              42.

                           Brigadier Ġeneral Nawful (
                                 ) (magħruf ukoll bħala Nawfal, Nofal, Nawfel) Al-Husayn (
                                 ) (magħruf ukoll bħala Al-Hussain, Al-Hussein)

                              Kap tal-Fergħa tal-Intelligence Militari Sirjana (SMI) ta' Idlib. Involut direttament fir-repressjoni u l-vjolenza kontra l-popolazzjoni ċivili fil-provinċja ta' Idlib.

                              23.8.2011

                              44.

                           Brigadier Ġeneral Muhammed (
                                 ) (magħruf ukoll bħala Muhamad) Zamrini (
                                 ) (magħruf ukoll bħala Zamreni)

                              Kap ta' Fergħa għall-Intelligence Militari Sirjana (SMI) f'Homs. Involut direttament fir-repressjoni u l-vjolenza kontra l-popolazzjoni ċivili f'Homs.

                              23.8.2011

                              53.

                           Adib (
                                 ) Mayaleh (
                                 ) (magħruf ukoll bħala André Mayard)

                              Data tat-twelid: 15 ta' Mejju 1955
                              Post tat-twelid: Bassir

                              Adib Mayaleh huwa responsabbli għall-għoti ta' appoġġ ekonomiku u finanzjarju lir-reġim Sirjan permezz tal-funzjoni tiegħu bħala Gvernatur tal-Bank Ċentrali tas-Sirja.

                              15.5.2012

                              55.

                           Kurunell Lu'ai (
                                 ) (magħruf ukoll bħala Louay, Loai) al-Ali (
                                 )

                              Kap tal-Intelligence Militari Sirjana, Fergħa ta' Dara'a. Responsabbli għall-vjolenza kontra d-dimostranti f'Dara'a.

                              14.11.2011

                              80.

                           Brigadier Nazih (
                                 ) (magħruf ukoll bħala Nazeeh) Hassun (
                                 ) (magħruf ukoll bħala Hassoun)

                              Kap tal-Intelligence Militari Sirjana tal-Fergħa tal-Kampanja ta' Damasku/Rif Dimashq, eks Intelligence tal-Forza tal-Ajru Sirjana. Uffiċjal militari involut fil-vjolenza f'Homs.

                              1.12.2011

                              137

                           Brigadier Ġeneral Ibrahim (
                                 ) Ma'ala (
                                 ) (magħruf ukoll bħala Maala, Maale, Ma'la)

                              Kap tal-Fergħa 285 (Damasku) tad-Direttorat tal-Intelligence Ġenerali (minflok Brig. Ġen. Hussam Fendi fi tmiem l-2011). Responsabbli għat-tortura ta' avversarji detenuti.

                              24.7.2012


               2.9.2016

               MT

               Il-Ġurnal Uffiċjali tal-Unjoni Ewropea

               C 324/16

         P8_TA(2015)0084
   Talba għat-tneħħija tal-immunità ta' Ivan Jakovčić
   Deċiżjoni tal-Parlament Ewropew tal-25 ta' Marzu 2015 dwar it-talba għat-tneħħija tal-immunità ta' Ivan Jakovčić (2014/2169(IMM))
   (2016/C 324/03)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta' Ivan Jakovčić, imressqa fil-5 ta' Settembru 2014 mill-avukat tal-parti offiża bħala rikorrent f'konnessjoni ma' proċedimenti kriminali pendenti quddiem il-Qorti Muniċipali f'Pazin (il-Kroazja) (Ref. No K-143/14), u mħabbra fis-seduta plenarja tat-23 ta' Ottubru 2014,

               —

               wara li kkunsidra l-ittri tar-Rappreżentant Permanenti tar-Repubblika tal-Kroazja għall-UE tal-14 ta' Frar 2014 u tas-16 ta' Jannar 2015 li jikkonfermaw li, skont id-dispożizzjonijiet rilevanti tal-liġi Kroata, il-parti offiża bħala rikorrenti tista' titlob it-tneħħija tal-immunità ta' Membru Kroat tal-Parlament Ewropew,

               —

               wara li sema' lil Ivan Jakovčić bi qbil mal-Artikolu 9(5) tar-Regoli ta' Proċedura tiegħu,

               —

               wara li kkunsidra l-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta' Settembru 1976,

               —

               wara li kkunsidra s-sentenzi mogħtija mill-Qorti tal-Ġustizzja tal-Unjoni Ewropea fit-12 ta' Mejju 1964, fl-10 ta' Lulju 1986, fil-15 u l-21 ta' Ottubru 2008, fid- 19 ta' Marzu 2010, fis-6 ta' Settembru 2011 u fis-17 ta' Jannar 2013 (1),

               —

               wara li kkunsidra r-riżoluzzjoni tiegħu tal-24 ta' April 2009 dwar l-immunità parlamentari fil-Polonja (2),

               —

               wara li kkunsidra l-Artikoli 23 u 28 tal-Ordnijiet Permanenti tal-Parlament Kroat,

               —

               wara li kkunsidra l-Artikolu 61(1) tal-Kodiċi ta' Proċedura Kriminali Kroat,

               —

               wara li kkunsidra l-Artikolu 5(2), l-Artikolu 6(1) u l-Artikolu 9 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A8-0059/2015),

               A.

               billi l-avukat ta' rikorrent privat talab għat-tneħħija tal-immunità parlamentari ta' Membru tal-Parlament Ewropew, Ivan Jakovčić, b'konnessjoni ma' proċedimenti legali dwar allegat reat ta' malafama;

               B.

               billi bl-ittra tal-14 ta' Frar 2014, ir-Rappreżentant Permanenti tar-Repubblika tal-Kroazja għall-UE informa lill-President tal-Parlament li, fin-nuqqas ta' regoli proċedurali speċifiċi fir-rigward tat-talba għat-tneħħija tal-immunità tal-Membri Kroati tal-Parlament Ewropew, id-dispożizzjonijiet li jirregolaw it-talbiet għat-tneħħija tal-immunità tal-Membri tal-Parlament nazzjonali għandhom japplikaw u li, skont dawn id-dispożizzjonijiet, talba għal approvazzjoni ta' żamma ta' persuna taħt arrest matul il-kawża (kustodja) jew għall-bidu ta' proċedimenti kriminali kontra Membru tista' ssir minn kwalunkwe korp statali awtorizzat, mill-parti offiża bħala attur jew minn rikorrent privat;

               C.

               billi bl-ittra tas-16 ta' Jannar 2015, ir-Rappreżentant Permanenti tar-Repubblika tal-Kroazja għall-UE kkonferma li l-proċedimenti legali, li b'konnessjoni magħhom intalbet it-tneħħija tal-immunità tas-Sur Jakovčić, kienu fil-fatt pendenti quddiem il-qorti kompetenti fil-Kroazja;

               D.

               billi, skont l-Artikolu 8 tal-Protokol dwar il-Privileġġi u l-Immunitajiet tal-Unjoni Ewropea, il-Membri tal-Parlament Ewropew m'għandhom ikunu soġġetti għal ebda forma ta' investigazzjoni, detenzjoni jew proċedimenti legali, fir-rigward ta' opinjonijiet espressi jew voti mogħtija minnhom fil-qadi ta' dmirijiethom;

               E.

               billi l-iskop ta' din id-dispożizzjoni huwa li jiżgura li l-Membri tal-Parlament Ewropew igawdu l-libertà ta' espressjoni bħala kwistjoni ta' prinċipju, iżda billi dan id-dritt għal-libertà ta' espressjoni ma jawtorizzax il-kalunja, il-libell, l-inċitament għall-mibegħda jew li l-unur tal-oħrajn jitqiegħed fid-dubju;

               F.

               billi t-talba għat-tneħħija tal-immunità tirrigwarda l-proċedimenti kriminali istitwiti kontra s-Sur Jakovčić skont l-Artikolu 147(1) u (2) tal-Kodiċi Kriminali Kroat, f'konnessjoni ma' dikjarazzjonijiet ta' malafama li huwa allegatament għamel f'intervista mar-Radjuteleviżjoni Kroata HRT fit-22 ta' Lulju 2014;

               G.

               billi skont l-Artikolu 61(1) tal-Kodiċi ta' Proċedura Kriminali Kroat (Zakon o kaznenom postupku), f'każ ta' prosekuzzjoni privata, il-ħlas privat għandu jiġi ppreżentat fi żmien tliet xhur mid-data li fiha persuna fiżika jew ġuridika awtorizzata saret taf bir-reat u l-awtur tiegħu.

               H.

               billi, skont l-Artikolu 9(2) tar-Regoli ta' Proċedura tal-Parlament, talbiet għat-tneħħija tal-immunità għandhom ikunu ikkunsidrati mingħajr dewmien, imma billi titqies il-komplessità relattiva tagħhom;

               I.

               billi s-Sur Jakovčić kien Membru tal-Parlament Ewropew meta saret l-intervista; billi, madankollu, id-dikjarazzjonijiet li allegatament saru jirrigwardaw kwistjoni li tmur lura għal żmien meta hu ma kienx għadu fil-kariga;

               J.

               billi, minħabba dan, id-dikjarazzjonijiet inkwistjoni ma għandhomx konnessjoni diretta u ovvja mal-qadi tad-dmirijiet tas-Sur Jakovčić bħala Membru tal-Parlament Ewropew u lanqas ma jikkostitwixxu opinjoni espressa jew vot mitfugħ fil-qadi ta' dmirijietu bħala Membru tal-Parlament Ewropew fi ħdan it-tifsira tal-Artikolu 8 tal-Protokoll Nru 7;

               K.

               billi s-Sur Jakovčić ma jistax, għalhekk, jitqies li kien qed jaġixxi fil-qadi ta' dmirijietu bħala Membru tal-Parlament Ewropew;

               1.

               Iqis li t-talba għat-tneħħija tal-immunità tas-Sur Jakovčić ġiet sottomessa mill-awtorità kompetenti fi ħdan it-tifsira tal-Artikolu 9(1) tar-Regoli ta' Proċedura u li, għal din ir-raġuni, għandha tiġi meqjusa ammissibbli; iqis, barra minn hekk, li, fid-dawl tal-Artikolu 9(2) tar-Regoli ta' Proċedura tiegħu, l-ebda terminu ma jista' jiġi imposta fuq il-Parlament biex tintlaħaq deċiżjoni dwar talba għat-tneħħija tal-immunità;

               2.

               Iddeċieda li jneħħi l-immunità ta' Ivan Jakovčić;

               3.

               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-awtorità kompetenti tar-Repubblika tal-Kroazja u lil Ivan Jakovčić.

      (1)  Sentenza tal-Qorti tal-Ġustizzja tat-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure et., 149/85, ECLI:EU:C:1986:310; sentenza tal-Qorti Ġenerali tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 1986, Marra vs De Gregorio u Clemente, C 200/07 u C-201/07, ECLI:EU:C:2008:579; sentenza tal-Qorti Ġenerali tad-19 ta' Marzu 2010, Gollnisch vs il-Parlament, T-42/05, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C 163/10, ECLI: EU:C:2011:543; sentenza tal-Qorti Ġenerali tas-17 ta' Jannar 2013, Gollnisch vs il-Parlament, T-346/11 et T-347/11, ECLI:EU:T:2013:23.

      (2)  ĠU C 184 E, 8.7.2010, p. 72.


title: Id-Deċiżjoni tal-Kunsill tat-8 ta' Ottubru 2002 li temenda d-Deċiżjoni 2001/747/KE dwar il-konklużjoni tal-Ftehim ta' Rikonoxximent Reċiproku bejn il-Komunità Ewropea u l-Ġappun (2002/804/KE)

text:
Avviż Legali Importanti

|

32002D0804

Official Journal L 278 , 16/10/2002 P. 0023 - 0023

		Id-Deċiżjoni tal-Kunsilltat-8 ta' Ottubru 2002li temenda d-Deċiżjoni 2001/747/KE dwar il-konklużjoni tal-Ftehim ta' Rikonoxximent Reċiproku bejn il-Komunità Ewropea u l-Ġappun(2002/804/KE)Il-KUNSILL TA' L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u partikolarment l-Artikolu 133 flimkien ma' l-Artikolu 300(2), l-ewwel subparagrafu, l-ewwel sentenza, u l-Artikolu 300(3), l-ewwel subparagrafu, l-ewwel sentenza, u (4) tiegħu,Wara li kkunsidra l-proposta mill-Kummissjoni,Billi:Biex jassigura t-tħaddim effiċjenti tal-Ftehim ta' rikonoxximent reċiproku bejn il-Komunità Ewropea u l-Ġappun [1] (hawnhekk iżjed ‘il quddiem msejjaħ il-"Ftehim") huwa neċessarju li tiġi emendata id-Deċiżjoni 2001/747/KE [2] biex tagħti s-saħħa lill-Kummissjoni biex tieħu l-miżuri kollha neċessarji għat-tħaddim tal-Ftehim,IDDEĊIEDA DAN LI ĠEJ:Uniku ArtikoluL-Artikolu 3 tad-Deċiżjoni 2001/747/KE għandu jiġi mibdul b'dan li ġej:"L-Artikolu 31. Il-Kummissjoni għandha tirrappreżenta lill-Komunità fil-Kumitat Konġunt jew fi kwalunkwe sottokumitat previst fl-Artikolu 8 tal-Ftehim, assistita mill-Kumitat speċjali innominat mill-Kunsill. Il-Kummissjoni għandha tipproċedi, wara konsultazzjoni ma' dan il-kumitat speċjali, għall-azzjonijiet meħtieġa għall-implimentazzjoni tal-Ftehim.2. Il-posizzjoni tal-Komunità' fil-Kumitat Konġunt jew fi kwalunkwe sottokumitat għandha tiġi ddeterminata mill-Kummissjoni, wara konsultazzjoni mal-Kumitat speċjali msemmi fil-paragrafu 1."Magħmula fil-Lussemburgu, 8 ta'Ottubru 2002.F'isem il-KunsillIl-PresidentT. Pedersen[1] ĠU L 284, 29.10.01, p. 3.[2] ĠU L 284, 29.10.01, p. 1.--------------------------------------------------


Avviż Legali Importanti

|

32005D0386

Deċiżjoni tal-Kunsill 2005/386/PESK ta’ l- 14 ta' Marzu 2005 dwar il-konklużjoni tal-Ftehim bejn l-Unjoni Ewropea u n- New Zealand dwar il-parteċipazzjoni tan- New Zealand fl-operazzjoni militari ta’ l-Unjoni Ewropea ta’ l-immaniġġar tal-kriżi fil-Bosnja u Ħerzegovina (Operazzjoni ALTHEA)

Official Journal L 127 , 20/05/2005 P. 0027 - 0027 Official Journal L 164 , 16/06/2006 P. 0025 - 0025

		Deċiżjoni tal-Kunsill 2005/386/PESKta’ l- 14 ta' Marzu 2005dwar il-konklużjoni tal-Ftehim bejn l-Unjoni Ewropea u n-New Zealand dwar il-parteċipazzjoni tan-New Zealand fl-operazzjoni militari ta’ l-Unjoni Ewropea ta’ l-immaniġġar tal-kriżi fil-Bosnja u Ħerzegovina (Operazzjoni ALTHEA)IL-KUNSILL TA’ L-UNJONI EWROPEA,Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,Wara li kkunsidra r-rakkomandazzjoni mill-Presidenza,Billi:(1) Fit- 12 ta' Lulju 2004, il-Kunsill adotta l-Azzjoni Konġunta 2004/570/PESK dwar l-operazzjoni militari ta' l-Unjoni Ewropea fil-Bosnja u Ħerzegovina [1].(2) L-Artikolu 11(3) ta' dik l-Azzjoni Konġunta jistipula li arranġamenti dettaljati dwar il-parteċipazzjoni ta' Stati terzi għandhom ikunu s-suġġett ta' ftehim skond l-Artikolu 24 tat-Trattat dwar l-Unjoni Ewropea.(3) Wara awtorizzazzjoni mill-Kunsill fit- 13 ta’ Settembru 2004, il-Presidenza, assistita mis-Segretarju-Ġenerali/Rappreżentant Għoli, innegozjat Ftehim bejn l-Unjoni Ewropea u n-New Zealand dwar il-parteċipazzjoni tan-New Zealand fl-operazzjoni militari ta’ l-Unjoni Ewropea ta' l-immaniġġar tal-kriżi fil-Bosnja u Ħerzegovina (Operazzjoni ALTHEA).(4) Il-Ftehim għandu jiġi approvat,IDDEĊIEDA KIF ĠEJ:Artikolu 1Il-Ftehim bejn l-Unjoni Ewropea u n-New Zealand dwar il-parteċipazzjoni tan-New Zealand fl-Operazzjoni Militari ta’ l-Unjoni Ewropea ta' l-immaniġġar tal-kriżi fil-Bosnja u Ħerzegovina (Operation ALTHEA) huwa b'dan approvat f’isem l-Unjoni Ewropea.It-test tal-Ftehim hu mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat li jinnomina l-persuna mogħtija s-setgħa li tiffirma l-Ftehim sabiex torbot lill-Unjoni Ewropea.Artikolu 3Din id-Deċiżjoni għandha jkollha effett mill-jum ta’ l-adozzjoni tagħha.Artikolu 4Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.Magħmula fi Brussel, 14 ta' Marzu 2005.Għall-KunsillIl-PresidentF. Boden[1] ĠU L 252, 28.7.2004, p. 10.--------------------------------------------------


title: 2009/644/KE: Deċiżjoni tal-Parlament Ewropew tat- 23 ta’ April 2009 dwar l-għeluq tal-kontijiet tal-Eurojust għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/116

         DEĊIŻJONI TAL-PARLAMENT EWROPEW
   tat-23 ta’ April 2009
   dwar l-għeluq tal-kontijiet tal-Eurojust għas-sena finanzjarja 2007
   (2009/644/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Eurojust għas-sena finanzjarja 2007 (1),

               —

               wara li kkunsidra r-Rapport tal-Qorti Ewropea tal-Awdituri dwar il-kontijiet annwali definittivi tal-Eurojust għas-sena finanzjarja 2007, flimkien mat-tweġibiet tal-Eurojust (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat tal-KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikulari, l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2002/187/JHA tat-28 ta’ Frar 2002 li waqqfet il-Eurojust bil-għan li tissaħħaħ il-ġlieda kontra r-reati serji (4), u b’mod partikulari, l-Artikolu 36 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra r-Regola 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0161/2009),

               1.

               Jinnota li l-kontijiet annwali definittivi tal-Eurojust huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Eurojust għas-sena finanzjarja 2007;

               3.

               Jagħti istruzzjonijiet lill-President tiegħu biex jgħaddi din id-Deċiżjoni lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti Ewropea tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 57.

      (2)  ĠU C 311, 5.12.2008, p. 142.

      (3)  ĠU L 248, 16.9.2002, p. 1.

      (4)  ĠU L 63, 6.3.2002, p. 1.

      (5)  ĠU L 357, 31.12.2002, p. 72.


title: Konferenza tal-Presidenti tal-Kumitati u tad-Delegazzjonijiet (interpretazzjoni tal-Artikoli 27 u 28) Deċiżjoni tal-Parlament Ewropew tas- 16 ta' Diċembru 2009 dwar l-interpretazzjoni tal-Artikoli 27 u 28 tar-Regoli ta' Proċedura tal-Parlament Ewropew dwar is-sostituzzjoni tal-President tal-Konferenza tal-Presidenti tal-Kumitati jew tal-Konferenza tal-Presidenti tad-Delegazzjonijiet fil-każ ta' assenza

text:
               22.10.2010

               MT

               Il-Ġurnal Uffiċjali tal-Unjoni Ewropea

               CE 286/44

         L-Erbgħa, 16 ta’ Diċembru 2009Konferenza tal-Presidenti tal-Kumitati u tad-Delegazzjonijiet (interpretazzjoni tal-Artikoli 27 u 28)
   P7_TA(2009)0112
   Deċiżjoni tal-Parlament Ewropew tas-16 ta' Diċembru 2009 dwar l-interpretazzjoni tal-Artikoli 27 u 28 tar-Regoli ta' Proċedura tal-Parlament Ewropew dwar is-sostituzzjoni tal-President tal-Konferenza tal-Presidenti tal-Kumitati jew tal-Konferenza tal-Presidenti tad-Delegazzjonijiet fil-każ ta' assenza
   2010/C 286 E/09

      Il-Parlament Ewropew,
   wara li kkunsidra l-ittra tat-2 ta' Diċembru 2009 mingħand il-president tal-Kumitat għall-Affarijiet Konstituzzjonali,
   wara li kkunsidra l-Artikolu 211 tar-Regoli ta' Proċedura tiegħu,

               1.

               Jiddeċiedi li jżid l-interpretazzjoni li ġejja għall-Artikoli 27(1) u 28(1):
               “Fl-assenza tal-president, il-laqgħa tal-Konferenza għandha tiġi ppreseduta mill-Membru l-akbar fl-età, jew fl-assenza tiegħu, mill-Membru l-akbar fl-età li jkun preżenti.”;

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.


title: Deċiżjoni tal-Kunsill tal- 20 ta' Settembru 2011 li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali

text:
               24.9.2011

               MT

               Il-Ġurnal Uffiċjali tal-Unjoni Ewropea

               C 281/16

         DEĊIŻJONI TAL-KUNSILL
   tal-20 ta' Settembru 2011
   li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali
   2011/C 281/05
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jistabbilixxi ċ-Ċentru Ewropew għall-Iżvilupp ta' Taħriġ Professjonali, u b'mod partikolari l-Artikolu 4 tiegħu (1),
   Wara li kkunsidra n-nomina mressqa mill-Gvern Bulgaru,
   Billi:

               (1)

               Bid-Deċiżjoni tiegħu tal-14 ta' Settembru 2009 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-perijodu mit-18 ta' Settembru 2009 sas-17 ta' Settembru 2012.

               (2)

               Post ta' membru fuq il-Bord ta' Tmexxija taċ-Ċentru fil-kategorija tar-Rappreżentanti tal-Gvern sar vakanti minħabba r-riżenja tas-Sinjura Valentina DEIKOVA.

         IDDEĊIEDA KIF ĠEJ:
   Artikolu Uniku
   Il-persuna li ġejja hija b'dan maħtura membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-bqija tal-mandat, jiġifieri sas-17 ta' Settembru 2012:

      RAPPREŻENTANT TAL-GVERN:

               BULGARIJA

               Is-Sinjura Emilia VALCHOVSKA

      Magħmul fi Brussell, l-20 ta’ Settembru 2011.

            Għall-Kunsill

            Il-President

         M. SAWICKI

      (1)  ĠU L 39, 13.2.1975, p. 1.

      (2)  ĠU C 226, 19.9.2009, p. 2.


title: Deċiżjoni (UE) 2015/530 tal-Bank Ċentrali Ewropew tal- 11 ta' Frar 2015 dwar il-metodoloġija u l-proċeduri għad-determinazzjoni u l-ġbir ta' dejta dwar fatturi tariffarji użati għall-kalkolu tat-tariffi superviżorji annwali (BĊE/2015/7)

text:
               28.3.2015

               MT

               Il-Ġurnal Uffiċjali tal-Unjoni Ewropea

               L 84/67

         DEĊIŻJONI (UE) 2015/530 TAL-BANK ĊENTRALI EWROPEW
   tal-11 ta' Frar 2015
   dwar il-metodoloġija u l-proċeduri għad-determinazzjoni u l-ġbir ta' dejta dwar fatturi tariffarji użati għall-kalkolu tat-tariffi superviżorji annwali (BĊE/2015/7)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra r-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (1), u b'mod partikolari t-tieni paragrafu tal-Artikoli 4(3), l-Artikolu 30 u t-tieni paragrafu tal-Artikolu 33(2) tiegħu,
   Wara li kkunsidra r-Regolament (UE) Nru 1163/2014 tal-Bank Ċentrali Ewropea tat-22 ta' Ottubru 2014 dwar it-tariffi superviżorji (BĊE/2014/41) (2), u b'mod partikolari l-Artikolu 10(3), u l-Artikolu 10(4) u 5 tiegħu,
   Billi:

               (1)

               Skont l-Artikolu 30(3) tar-Regolament (UE) Nru 1024/2013, it-tariffi superviżorji annwali li għandhom jiġu imposti fuq istituzzjonijiet ta' kreditu stabbiliti fl-Istati Membri parteċipanti jew friegħi stabbiliti fi Stat Membru parteċipanti minn istituzzjoni ta' kreditu stabbilita fi Stat Membru mhux parteċipanti ser jiġu kkalkulati fl-ogħla livell ta' konsolidazzjoni fi ħdan l-Istati Membri parteċipanti u ser ikunu bbażati fuq kriterji oġġettivi relatati mal-importanza u l-profil ta' riskju tal-istituzzjoni ta' kreditu kkonċernata, inklużi l-assi tagħha ppeżati għar-riskju.

               (2)

               Skont l-Artikolu 10(3)(a) tar-Regolament (UE) Nru 1163/2014 (BĊE/2014/41), il-fatturi tariffarji użati biex tiġi ddeterminata t-tariffa superviżorja annwali individwali pagabbli fir-rigward ta' kull entità taħt superviżjoni jew grupp taħt superviżjoni għandhom ikunu l-ammont, fit-tmiem tas-sena kalendarja, ta' (i) assi totali u (ii) skopertura għar-riskju totali.

               (3)

               L-Artikolu 10(3)(b) tar-Regolament (UE) Nru 1163/2014 (BĊE/2014/41) jipprovdi li d-dejta dwar il-fatturi tariffarji għandha tkun iddeterminata u miġbura skont deċiżjoni tal-Bank Ċentrali Ewropew (BĊE) li tistipula l-metodoloġija u l-proċeduri applikabbli.

               (4)

               Skont l-Aritkolu 30 tar-Regolament (UE) Nru 1024/2013, għall-finijiet tal-kalkolu tal-fatturi tariffarji l-gruppi ta' superviżjoni għandhom, bħala regola, jeskludu assi ta' sussidjarji li jinsabu fi Stati Membri mhux parteċipanti u pajjiżi terzi. Skont l-Artikolu 10(3)(c) tar-Regolament (UE) Nru 1163/2014 (BĊE/2014/41), il-gruppi taħt superviżjoni jistgħu jiddeċiedu li ma jeskludux dawk l-assi għall-finijiet tad-determinazzjoni tal-fatturi tariffarji. Madankollu, l-ispiża biex isir dak il-kalkolu ma għandhiex taqbeż it-tnaqqis mistenni fit-tariffa superviżorja.

               (5)

               L-Artikolu 10(4) tar-Regolament (UE) Nru 1163/2014 (BĊE/2014/41) jiddikjara li l-awtoritajiet kompetenti nazzjonali (NCAs) għandhom jissottomettu dejta dwar il-fatturi tariffarji lill-BĊE skont il-proċeduri li għandhom jiġu stabbiliti mill-BĊE.

               (6)

               L-Artikolu 10(5) tar-Regolament (UE) Nru 1163/2014 (BĊE/2014/41) jiddikjara li jekk debitur ta' tariffa jonqos milli jipprovdi l-fatturi tariffarji, il-BĊE għandu jiddetermina l-fatturi tariffarji skont il-proċeduri li għandhom jiġu stabbiliti mill-BĊE.

               (7)

               Għaldaqstant, din id-Deċiżjoni għandha tistabbilixxi l-metodoloġija u l-proċeduri għad-determinazzjoni u l-ġbir ta' dejta dwar il-fatturi tariffarji u l-kalkolu tal-fatturi tariffarji, inkluż f'każijiet fejn id-debitur tat-tariffa jonqos milli jipprovdihom, kif ukoll il-proċeduri għas-sottomissjoni ta' fatturi tariffarji minn NCAs lill-BĊE. B'mod partikolari, għandhom jiġu speċifikati l-formatti, il-frekwenza u l-waqt ta' dik is-sottomissjoni, kif ukoll it-tipi ta' kontrolli tal-kwalità li l-NCAs għandhom iwettqu qabel ma jissottomettu fatturi tariffarji lill-BĊE.

               (8)

               Għall-kalkolu tat-tariffi superviżorji annwali pagabbli fir-rigward ta' kull entità taħt superviżjoni u grupp taħt superviżjoni, id-debituri tat-tariffi għandhom jissottomettu dejta fir-rigward tal-fatturi tariffarji lil NCAs ibbażati fuq il-mudelli li jinsabu fl-Annessi I u II ta' din id-Deċiżjoni.

               (9)

               Huwa meħtieġ li tiġi stabbilita proċedura sabiex isiru emendi tekniċi lill-Annessi ta' din id-Deċiżjoni b'mod effettiv, kemm-il darba dawk l-emendi la jbiddlu l-qafas kunċettwali sottostanti u lanqas ma jaffettwaw il-piż tar-rapportar. Meta tkun qegħda tiġi segwita din il-proċedura, għandhom jitqiesu l-fehmiet tal-Kumitat tal-Istatistika (STC) tas-Sistema Ewropea tal-Banek Centrali (SEBĊ). L-NCAs u Kumitati oħra tas-SEBĊ b'hekk ikunu jistgħu jipproponu emendi tekniċi bħal dawn għall-Annessi permezz tal-STC,

         ADOTTA DIN ID-DEĊIŻJONI:
   Artikolu 1
   Suġġett u kamp ta' applikazzjoni
   Din id-Deċizjoni tistabbilixxi l-metodoloġija u l-proċeduri msemmija fl-Artikolu 10 tar-Regolament (UE) Nru 1163/2014 (BĊE/2014/41) għad-determinazzjoni u l-ġbir tad-dejta dwar il-fatturi tariffarji użati għall-kalkolu tat-tariffi superviżorji annwali li għandhom jiġu imposti fir-rigward ta' entitajiet taħt superviżjoni u s-sottomissjoni tal-fatturi tariffarji mid-debituri tat-tariffi, kif ukoll il-proċeduri għas-sottomissjoni ta' dik id-dejta mill-NCAs lill-BĊE.
   Din id-Deċizjoni tapplika għad-debituri tat-tariffi u għall-NCAs.
   Artikolu 2
   Definizzjonijiet
   Għall-finijiet ta' dan ir-Regolament, għandhom japplikaw id-definizzjonijiet li jinsabu fir-Regolament (UE) Nru 1163/2014 (BĊE/2014/41), ħlief jekk ikun ipprovdut mod ieħor, flimkien mad-definizzjoni li ġejja:

               “jum ta' ħidma” tfisser jum li ma jkunx is-Sibt, il-Ħadd jew btala pubblika fl-Istat Membru fejn l-NCA relevanti tkun stabbilita.

         Artikolu 3
   Mudell għar-rapportar tal-fatturi tariffarji lill-NCAs mid-debituri tat-tariffi
   Il-fatturi tariffarji għandhom jiġu sottomessi lill-NCAs mid-debituri tat-tariffi permezz tal-mudelli li jinsabu fl-Annessi I u II ta' din id-Deċiżjoni. Id-dikjarazzjonijiet tal-awditur skont l-Artikolu 7 għandhom jiġu ppreżentati wkoll lill-NCAs. Fil-każ ta' grupp ta' entitajiet li jħallsu tariffi b'sussidjarji stabbiliti fi Stati Membri mhux parteċipanti jew pajjiżi terzi, id-debituri tat-tariffi għandhom jipprovdu spjegazzjoni tal-metodu użat għad-determinazzjoni tal-fatturi tariffarji skont l-Artikolu 10(3)(c) tar-Regolament (UE) Nru 1163/2014 (BĊE/2014/41) fl-ispazju allokat għal dan l-iskop fil-formola.
   Artikolu 4
   Dati ta' spedizzjoni
   1.   L-NCAs għandhom jippreżentaw dejta dwar il-fatturi tariffarji lill-BĊE sa mhux aktar tard mill-għeluq tan-negozju fl-10 jum ta' ħidma wara d-dati ta' spedizzjoni msemmija fl-Artikolu 10(4) tar-Regolament (UE) Nru 1163/2014 (BĊE/2014/41). Wara dan, il-BĊE għandu jivverifika d-dejta li jkun irċieva fi żmien ħamest ijiem minn meta jkun irċeviha. L-NCAs għandhom jispjegaw jew jikkjarifikaw id-dejta, jekk jintalbu jagħmlu dan mill-BĊE. Il-BĊE għandu jiffinalizza d-dejta fil-15-il jum ta' ħidma wara d-data ta' spedizzjoni relevanti.
   2.   Malli l-BĊE jiffinalizza d-dejta skont il-paragrafu 1, huwa għandu jagħti lid-debituri tat-tariffi aċċess għad-dejta ffinalizzata. Id-debituri tat-tariffi għandhom jingħataw ħamest ijiem ta' ħidma sabiex jikkummentaw dwar id-dejta tal-fatturi tariffarji f'każ li jikkunsidraw li dik id-dejta hija skorretta. Wara dan, il-fatturi tariffarji għandhom jiġu applikati għall-kalkolu tat-tariffi superviżorji annwali.
   Artikolu 5
   Kontrolli tal-kwalità tad-dejta
   L-NCAs għandhom jimmonitorjaw u jiżguraw il-kwalità u l-affidabbiltà tad-dejta fir-rigward tal-fatturi tariffarji sottomessi lill-BĊE. L-NCAs għandhom japplikaw verifiki ta' kontroll tal-kwalità sabiex jevalwaw jekk il-fatturi tariffarji ġewx ikkalkulati b'mod konformi mal-metodoloġija stipulata fl-Artikolu 7. Il-BĊE ma għandux jikkoreġi jew jimmodifika dejta dwar il-fatturi tariffarji pprovduti mid-debituri tat-tariffi. Kwalunkwe korrezzjonijiet jew modifiki għad-dejta għandhom isiru mid-debituri tat-tariffi u jiġu sottomessi minnhom lill-NCAs. L-NCAs għandhom jissottomettu lill-BĊE kwalunkwe dejta kkoreġuta jew immodifikata li huma jirċievu. Meta jissottomettu dejta dwar il-fatturi tariffarji, l-NCAs għandhom: (a) jipprovdu informazzjoni dwar kwalunkwe żvilupp sinifikanti implikat minn dik id-dejta; u (b) jikkomunikaw lill-BĊE r-raġunijiet għal kwalunkwe korrezzjoni jew modifika sinifikanti għaliha.
   Artikolu 6
   Frekwenza ta' rapportar u l-ewwel data ta' referenza tar-rapportar
   Id-dejta dwar il-fatturi tariffarji għandha tiġi sottomessa mid-debituri tariffarji lill-NCAs fuq bażi annwali. L-ewwel data ta' referenza tar-rapportar għall-fatturi tariffarji hija l-31 ta' Diċembru 2014.
   Artikolu 7
   Metodoloġija għall-kalkolu tal-fatturi tariffarji
   1.   Il-figura totali tal-iskopertura għar-riskju li għandha tiġi rrapportata għandha tinstilet mir-rapportar regolari mwettaq skont ir-Regolament ta' Implimentazzjoni tal-Kummissjoni (UE) Nru 680/2014 (3). Ir-rekwiżiti speċifiċi ta' kalkolu li ġejjin għandhom japplikaw.

               (a)

               Għal grupp taħt superviżjoni li ma jkollux sussidjarji stabbiliti fi Stati Membri mhux parteċipanti jew pajjiżi terzi, l-iskopertura għar-riskju totali tal-grupp għandha tiġi ddeterminata b'referenza għall-formola ta' “rekwiżiti ta' fondi proprji” tar-rapportar komuni dwar il-proporzjon ta' solvenza (COREP) stabbilit fl-Anness I tar-Regolament ta' Implimentazzjoni (UE) Nru 680/2014 (iktar 'il quddiem il-“formola dwar ir-rekwiżiti ta' fondi proprji”).

               (b)

               Għal grupp taħt superviżjoni li jkollu sussidjarji stabbiliti fi Stati Membri mhux parteċipanti jew pajjiżi terzi, l-iskopertura għar-riskju totali tal-grupp għandha tiġi ddeterminata b'referenza għall-formola tar-rekwiżiti ta' fondi proprji, bl-opzjoni li jitnaqqas il-kontribut għall-iskopertura għar-riskju totali tal-grupp ta' dawk is-sussidjarji li huma stabbiliti fi Stati Membri mhux parteċipanti jew pajjiżi terzi b'referenza għall-formola COREP “solvenza tal-grupp: informazzjoni dwar affiljati” li jinsab fl-Anness I tar-Regolament ta' Implimentazzjoni (UE) Nru 680/2014. Jekk id-dejta dwar il-kontribut tas-sussidjarji stabbiliti fi Stati Membri mhux parteċipanti jew pajjiżi terzi ma tkunx disponibbli fil-formola COREP “solvenza tal-grupp: informazzjoni dwar affiljati” għall-finijiet tal-kalkolu ta' tariffi superviżorji, id-debituri tat-tariffi jistgħu jissottomettu din id-dejta huma stess lill-NCAs.

               (c)

               Jekk l-istituzzjoni ta' kreditu li tħallas tariffi ma tkunx parti minn grupp taħt superviżjoni, l-iskopertura totali ta' riskju tal-istituzzjoni għandha tiġi ddeterminata b'referenza għall-formola dwar ir-rekwiżiti ta' fondi proprji.

         2.   Il-figura ta' attiv totali li għandha tiġi rapportata għandha tikkorrispondi għall-ammont ta' attiv totali stipulat fl-Artikolu 51 tar-Regolament (UE) Nru 468/2014 tal-Bank Ċentrali Ewropew (BĊE/2014/17) (4). Jekk l-assi totali ma jistgħux jiġu ddeterminati b'referenza għal dak l-Artikolu, għandhom jiġu ddeterminati fuq il-bażi tad-dejta li ġejja.

               (a)

               Għal grupp taħt superviżjoni li jkollu biss sussidjarji stabibliti fi ħdan l-Istati Membri parteċipanti, il-pakketti ta' rapportar użati mill-entitajiet taħt superviżjoni għat-tħejjija ta' kontijiet ikkonsolidati fil-livell ta' grupp għandhom jintużaw biex jiġu ddeterminati l-assi totali. Awditur għandu jiċċertifika l-assi totali tal-grupp taħt superviżjoni billi jagħmel verifika xierqa tal-pakketti ta' rapportar.

               (b)

               Għal istituzzjoni ta' kreditu li tħallas tariffa li ma tkunx parti minn grupp taħt superviżjoni iżda jkollha kumpannija parent stabbilita fi Stat Membru mhux parteċipanti jew pajjiż terz, il-pakketti ta' rapportar użati mill-istituzzjoni ta' kreditu li tħallas tariffa għat-tħejjija ta' kontijiet ikkonsolidati fil-livell tal-grupp għandhom jintużaw biex jiġu ddeterminati l-assi totali. Awditur għandu jiċċertifika l-assi totali tal-istituzzjoni ta' kreditu li tħallas tariffa billi jagħmel verifika xierqa tal-pakketti ta' rapportar.

               (c)

               F'każ li l-assi totali ta' fergħa li tħallas tariffa jiġu kkalkulati fuq il-bażi ta' dejta statistika rrapportata skont ir-Regolament (UE) Nru 1071/2013 tal-Bank Ċentrali Ewropew (BĊE/2013/33) (5), awditur għandu jiċċertifika l-assi totali tal-fergħa li tħallas tariffa billi jwettaq verifika xierqa tal-kontijiet finanzjarji tagħha.

         3.   Għal grupp taħt superviżjoni li jkollu sussidjarji stabbiliti fi Stati Membri mhux parteċipanti jew pajjiżi terzi, l-assi totali tiegħu għandhom jiġu ddeterminati skont waħda mill-opzjonijiet li ġejjin.

               (a)

               L-assi totali tiegħu jistgħu jiġu ddeterminati fuq il-bażi tal-Artikolu 51 tar-Regolament (UE) Nru 468/2014 (BĊE/2014/17) (inklużi sussidjarji stabbiliti fi Stati Membri mhux parteċipanti jew pajjiżi terzi). Jekk l-assi totali ma jistgħux jiġu ddeterminati b'referenza għal dak l-Artikolu, għandhom jiġu ddeterminati skont l-Artikolu 7(2)(a) ta' din id-Deċiżjoni.

               (b)

               L-assi totali tigħu jistgħu jiġu ddeterminati billi jiġu aggregati l-assi totali żvelati fid-dikjarazzjonijiet finanzjarji statutorji tal-entitajiet kollha taħt superviżjoni stabbiliti fi Stati Membri parteċipanti fi ħdan il-grupp taħt superviżjoni, jekk dawn ikunu disponibbli, jew inkella billi jiġu aggregati l-assi totali ddikjarati fil-pakkett(i) ta' rapportar relevanti użat(i) mill-entitajiet taħt superviżjoni jew grupp ta' istituzzjonijiet ta' kreditu li jħallsu tariffa għat-tħejjija ta' kontijiet ikkonsolidati fil-livell ta' grupp. Sabiex jiġi evitat għadd doppju, id-debitur tat-tariffa għandu l-opzjoni li jelimina pożizzjonijiet intragrupp fost l-entitajiet kollha taħt superviżjoni li jkunu stabbiliti fi Stati Membri parteċipanti tal-grupp taħt superviżjoni fil-proċess ta' konsolidazzjoni. Kwalunkwe avvjament inkluż fid-dikjarazzjonijiet finanzjarji kkonsolidati tal-impriża parent ta' grupp taħt superviżjoni għandu jiġi inkluż fl-aggregazzjoni; l-esklużjoni ta' avvjament allokat lil sussidjarji stabbiliti fi Stati Membri mhux parteċipanti jew pajjiżi terzi hija fakultattiva. Meta debitur ta' tariffa juża dikjarazzjonijiet finanzjarji statutorji, awditur għandu jiċċertifika li l-assi totali jikkorrispondu għall-assi totali żvelati fid-dikjarazzjonijiet finanzjarji statutorji awditjati tal-entitajiet taħt supeviżjoni individwali. Meta debitur ta' tariffa juża pakketti ta' rapportar, awditur għandu jiċċerifika l-assi totali użati għall-kalkolu tat-tariffi superviżorji annwali billi jwettaq verifika xierqa tal-pakketti ta' rapportar użati. Fi kwalunkwe każ, l-awditur għandu jikkonferma li l-proċess ta' aggregazzjoni ma jiddevjax mill-proċedura stipulata f'din id-Deċiżjoni u li l-kalkolu mwettaq mid-debitur tat-tariffa huwa koerenti mal-metodu ta' kontabilità użat għall-konsolidazzjoni tal-kontijiet tal-grupp ta' entitajiet li jħallsu tariffa.

         Artikolu 8
   Determinazzjoni ta' fatturi tariffarji mill-BĊE f'każ li ma jiġux ipprovduti jew sottomessi l-korrezzjonijiet jew modifiki meħtieġa
   F'każ li fattur tariffarju ma jiġix irrapportat jew il-korrezzjonijiet jew modifiki meħtieġa ma jiġux sottomessi minn debitur ta' tariffa, il-BĊE għandu juża l-informazzjoni disponibbli għalih sabiex jiddetermina l-fattur tariffarju nieqes.
   Artikolu 9
   Proċedura ta' emenda simplifikata
   Filwaqt li jqis il-fehmiet tal-STC, il-Bord Eżekuttiv tal-BĊE huwa intitolat li jagħmel kwalunkwe emenda teknika fl-Annessi ta' dan ir-Regolament, sakemm dawn l-emendi la jbiddlu l-qafas kunċettwali sottostanti u lanqas ma jaffettwaw il-piż ta' rapportar fuq id-debituri tat-tariffi. Il-Bord Eżekuttiv għandu jinforma lill-Kunsill Governattiv b'kull emenda bħal din mingħajr dewmien żejjed.
   Artikolu 10
   Dħul fis-seħħ
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Frankfurt am Main, il-11 ta' Frar 2015.

            Il-President tal-BĊE

         Mario DRAGHI

      (1)  ĠU L 287, 29.10.2013, p. 63.

      (2)  ĠU L 311, 31.10.2014, p. 23.

      (3)  Regolament ta' Implimentazzjoni tal-Kummissjoni (UE) Nru 680/2014 tas-16 ta' April 2014 li jistabbilixxi standards tekniċi ta' implimentazzjoni fir-rigward tar-rappurtar superviżorju ta' istituzzjonijiet skont ir-Regolament (UE) Nru 575/2013 tal-Parlament Ewropew u tal-Kunsill (ĠU L 191, 28.6.2014, p. 1.).

      (4)  Regolament (UE) Nru 468/2014 tal-Bank Ċentrali Ewropew tas-16 ta' April 2014 li jistabbilixxi l-qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u mal-awtoritajiet nazzjonali ddenominati (Regolament Qafas dwar l-MSU) (BĊE/2014/17) (ĠU L 141, 14.5.2014, p. 1).

      (5)  Regolament (UE) Nru 1071/2013 tal-Bank Ċentrali Ewropew tal-24 ta' Settembru 2013 dwar il-karta tal-bilanċ tas-settur tal-istituzzjonijiet finanzjarji monetarji (BĊE/2013/33) (ĠU L 297, 7.11.2013, p. 1).

      ANNESS I

                     KALKOLU TA' TARIFFI

                     Perjodu ta' referenza

                     ISEM

                     SKOPERTURA TOTALI GĦAR-RISKJU

                     Data

                     Kodiċi MFI

                     Kodiċi LEI

                     Partita

                     Tip ta' istituzzjoni

                     Sors għall-ammont ta' skopertura għar-riskju

                     Ammont tal-iskopertura għar-riskju

                     Kummenti

                     010

                     020

                     030

                     040

                     010

                     SKOPERTURA TOTALI GĦAR-RISKJU

                     (1), (2), (3) jew (4)

                  COREP C 02.00, ringiela 010

                     020

                     KONTRIBUZZJONI TA' SUSSIDJARJI fi Stati Membri mhux parteċipanti jew pajjiżi terzi

                     (4)

                  COREP C06.02, kolonna 250 (SUM)

                  021

                  Entità 1

                     (4)

                  .

                  Entità 2

                     (4)

                  .

                  Entità 3

                     (4)

                  N

                  Entità N

                     (4)

                     030

                     AMMONT TOTALI TA' SKOPERTURA GĦAR-RISKJU tal-grupp taħt superviżjoni li jnaqqas il-KONTRIBUT TA' SUSSIDJARJI fi Stati Membri mhux parteċipanti jew pajjiżi terzi: Il-partita 030 hija ugwali għal 010 bi tnaqqis ta' 020

                     (4)

                     Jekk jogħġbok ara li dan il-mudell jimtela skont l-istruzzjonijiet li huma pprovduti separatament.

      ANNESS II

                     KALKOLU TA' TARIFFI

                     Perjodu ta' referenza

                     ISEM

                     ASSI TOTALI

                     Data

                     Kodiċi MFI

                     Kodiċi LEI

                     Partita

                     Tip ta' istituzzjoni

                     Konferma tal-verifika tal-awditur (Iva/Le)

                     Assi totali

                     Kummenti

                     010

                     020

                     030

                     040

                     010

                     ASSI TOTALI skont l-Artikolu 51 tar-Regolament (KE) Nru 468/2014 (BĊE/2014/17)

                     (1), (2), (3), (4), (5)

                     020

                     ASSI TOTALI skont l-Artikolu 7(2)(a) jew (b) ta' din id-Deċiżjoni

                     (6) jew (7)

                     030

                     ASSI TOTALI skont l-Artikolu 7(3)(b) ta' din id-Deċiżjoni: Il-partita 030 hija ugwali għal 031 bi tnaqqis ta' 032 u b'żieda ta' 033 u tnaqqis ta' 034

                     (8)

                  031

                  Assi totali tal-entitajiet kollha li huma gruppi stabbiliti fi Stati Membri parteċipanti

                  032

                  Pożizzjonijiet intragrupp fost entitajiet taħt superviżjoni stabbiliti fi Stati Membri parteċipanti (minn pakketti ta' rapportar użati għall-eliminazzjoni ta' bilanċi għal skopijiet ta' rapportar ta' grupp) — opzjonali

                  033

                  Avvjament inkluż fid-dikjarazzjonijiet finanzjarji kkonsolidati tal-impriża parent ta' grupp taħt superviżjoni — obbligatorju

                  034

                  Avvjament allokat lil sussidjarji stabbiliti fi Stati Membri mhux parteċipanti jew pajjiżi terzi — opzjonali

                     040

                     Assi totali għal entità taħt superviżjoni jew grupp taħt superviżjoni kklassifikati bħala inqas sinifikanti fuq il-bażi ta' deċiżjoni tal-BĊE meħuda skont l-Artikolu 6(4) tar-Regolament (UE) Nru 1024/2013 flimkien mal-Artikolu 70(1) u l-Artikolu 71 tar-Regolament (UE) Nru 468/2014 (BĊE/2014/17) u l-Artikolu 10(3)(d) tar-Regolament (UE) Nru 1163/2014 (BĊE/2014/41).

                     (9)

                     Jekk jogħġbok ara li dan il-mudell jimtela skont l-istruzzjonijiet li huma pprovduti separatament.


title: 2012/359/UE: Deċizjoni tal-Bank Ċentrali Ewropew tat- 28 ta’ Ġunju 2012 li temenda d-Deċìżjoni BĊE/2011/25 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral (BĊE/2012/11)

text:
                  5.7.2012

                  MT

                  Il-Ġurnal Uffiċjali tal-Unjoni Ewropea

                  L 175/17

            DEĊIZJONI TAL-BANK ĊENTRALI EWROPEW
      tat-28 ta’ Ġunju 2012
      li temenda d-Deċìżjoni BĊE/2011/25 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral
      (BĊE/2012/11)
      (2012/359/UE)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel inċiż tal-Artikolu 127(2) tiegħu,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-ewwel inċiż tal-Artiklu 3.1u l-Artikolu 18.2 tiegħu,
      Billi:

                  (1)

                  Skont l-Artikolu 18.1 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew, il-Bank Ċentrali Ewropew (BĊE) u l-banek ċentrali nazzjonali tal-Istati Membri li l-munita tagħhom hija l-euro (minn hawn ’il quddiem il-“BĊNi”) jistgħu jwettqu operazzjonijiet ta’ kreditu ma’ istituzzjonijiet ta’ kreditu u parteċipanti oħra fis-suq, bis-self ikun ibbażat fuq kollateral xieraq. Il-kriterji li jiddeterminaw l-eliġibbiltà tal-kollateral għall-finijiet tal-operazzjonijiet tal-politika monetarja tal-Eurosistema huma stabbiliti f’Anness I tal-Linja Gwida BĊE/2011/14 tal-20 ta’ Settembru 2011 dwar l-istrumenti u l-proċeduri tal-politika monetarja tal-Eurosistema (1).

                  (2)

                  Il-Kunsill Governattiv iqis illi sabiex tittejjeb il-provvista ta’ likwidità lil kontropartijiet ta’ operazzjonijiet tal-politika monetarja tal-Eurosistema, għandhom jitwessgħu l-kriterji biex tiġi stabbilita l-eliġibbiltà ta’ titoli ggarantiti minn assi biex jintużaw bħala kollateral f’operazzjonijiet tal-politika monetarja tal-Eurosistema.

                  (3)

                  Dawn il-miżuri għandhom bżonn japplikaw temporanjament, sakemm il-Kunsill Governattiv iqis illi l-istabbiltà tas-sistema finanzjarja tippermetti l-applikazzjoni normali tal-qafas ġenerali tal-Eurosistema għall-operazzjonijiet tal-politika monetarja,

                  (4)

                  Għaldaqstant, id-Deċiżjoni BĊE/2011/25 tal-14 ta’ Diċembru 2011 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral (2) għandha tiġi emendata kif meħtieġ,

            ADOTTA DIN ID-DEĊIŻJONI:
      Artikolu 1
      Emenda
      L-Artikolu 3(3) tad-Decizjoni BCE/2011/25 huwa mibdul b’dan li gej:

         “Artikolu 3
         Ammissjoni ta’ ċerti titoli addizzjonali ggarantiti minn assi
         1.   Minbarra t-titoli ggarantiti minn assi (ABS) eliġibbli taħt Kapitolu 6 ta’ Anness I tal-Linja Gwida BĊE/2011/14, ABS li ma jissodisfawx ir-rekwiżiti għall-valutazzjoni tal-kreditu taħt it-Taqsima 6.3.2 ta’ Anness I tal-Linja Gwida BĊE/2011/14 imma li mill-bqija jikkonformaw mal-kriterji tal-eliġibbiltà kollha applikabbli għall-ABS skont il-Linja Gwida BĊE/2011/14, għandhom ikunu eliġibbli bħala kollateral għal operazzjonijiet tal-politika monetarja tal-Eurosistema, sakemm ikollhom żewġ gradazzjonijiet ta’ mill-anqas B trippla (*), mal-ħruġ u f’kull ħin sussegwentement. Huma għandhom jissodisfaw ukoll ir-rekwiżiti kollha li ġejjin:

                     (a)

                     l-assi li jiggarantixxu l-ABS li jiġġeneraw il-likwidità għandhom jappartjenu għal waħda mill-klassijiet ta’ assi li ġejjin: (i) ipoteki fuq immobbli; (ii) self lil impriżi żgħar u ta’ daqs medju (SMEs); (iii) ipoteki kummerċjali; (iv) self għax-xiri ta’ karozzi; (v) kiri u finanzjament tal-konsumatur;

                     (b)

                     M’għandu jkun hemm ebda taħlit ta’ klassijiet ta’ assi differenti fl-assi li jiġġeneraw il-likwidità;

                     (c)

                     l-assi li jiggarantixxu l-ABS li jiġġeneraw il-likwidità m’għandhomx ikun fihom self illi huwa wieħed minn dawn li ġejjin:

                                 (i)

                                 ma jkunx jirrendi fil-ħin tal-ħruġ tal-ABS,

                                 (ii)

                                 ma jkunx jirrendi meta inkorporat fl-ABS matul il-ħajja tal-ABS, pereżempju permezz ta’ sostituzzjoni jew bidla fl-assi li jiġġeneraw il-likwidità;

                                 (iii)

                                 fi kwalsiasi ħin, huwa strutturat, sindakat jew aġevolat;

                     (d)

                     id-dokumenti tat-tranżazzjoni tal-ABS għandhom ikun fihom dispożizzjonijiet dwar il-kontinwita’ tas-servizz;

               2.   ABS imsemmijin fil-paragrafu 1 illi jkollhom żewġ gradazzjonijiet ta’ mill-anqas A waħdanija (**) għandhom ikunu suġġetti għal telf impost ta’ 16 %.
         3.   ABS imsemmijin fil-paragrafu 1 li ma jkollhomx żewġ gradazzjonijiet ta’ mill-anqas A waħdanija għandhom ikunu suġġetti għal telf impost li ġej fil-valutazzjoni: (a) ABS iggarantiti minn ipoteki kummerċjali għandhom ikunu suġġetti għal telf impost fil-valutazzjoni ta’ 32 % (b) l-ABS l-oħra kollha għandhom ikunu suġġetti għal telf impost fil-valutazzjoni ta’ 26 %
         4.   Kontroparti ma tistax tippreżenta ABS eliġibbli skont il-paragrafu 1 bħala kollateral, jekk il-kontroparti, jew kwalisiasi terza parti li magħha għandha rabtiet mill-qrib, taġixxi bħala fornitur ta’ ħeġġ ta’ rata ta’ imgħax fir-rigward tal-ABS,
         5.   Għall-finijiet ta’ dan l-Artikolu ‘impriża żgħira’ u ‘impriża ta’ daqs medju’ għandhom ikollhom it-tifsira mogħtija lilhom fir-Rakkomandazzjoni tal-Kummissjoni 2003/361/KE tas-6 ta’ Mejju 2003 dwar id-definizzjoni ta’ impriżi mikro, żgħar u ta’ daqs medju (***).
         6.   BĊN jista’ jaċċetta bħala kollateral għal operazzjonijiet tal-politika monetarja tal-Eurosistema ABS li l-assi sottostanti tagħhom jinkludu biss jew ipoteki residenzjali jew self lil SMEs u li ma jissodisfawx ir-rekwiżiti għall-valutazzjoni tal-kreditu taħt Taqsima 6.3.2 ta’ Anness I tal-Linja Gwida BĊE/2011/14 u r-rekwiżiti msemmijin f’paragrafi 1(a) sa (d) u paragrafu 3 fuq imsemmija imma li mill-bqija jikkonformaw mal-kriterji tal-eliġibbiltà kollha applikabbli għal ABS skont il-Linja Gwida BĊE/2011/14 u jkollhom żewġ gradazzjonijiet ta’ mill-anqas B trippla. Dawn l-ABS għandhom ikunu llimitati għal dawk maħruġin qabel l-20 ta’ Ġunju 2012 u għandhom ikunu suġġetti għal telf impost fil-valutazzjoni ta’ 32 %.

      Artikolu 2
      Dħul fis-seħħ
      Din id-Deċizjoni għandha tidħol fis-seħħ fid-29 ta’ Ġunju 2012.

         Magħmul fi Frankfurt am Main, it-28 ta’ Ġunju 2012.

               Il-President tal-BĊE

            Mario DRAGHI

         (1)  ĠU L 331, 14.12.2011, p. 1

         (2)  ĠU L 341, 22.12.2011, p. 65.


title: 2014/168/UE: Deċiżjoni tal-Kunsill tat- 18 ta’ Marzu 2014 li taħtar membru Slovakk fil-Kumitat Ekonomiku u Soċjali Ewropew

text:
               26.3.2014

               MT

               Il-Ġurnal Uffiċjali tal-Unjoni Ewropea

               L 90/20

         DEĊIŻJONI TAL-KUNSILL
   tat-18 ta’ Marzu 2014
   li taħtar membru Slovakk fil-Kumitat Ekonomiku u Soċjali Ewropew
   (2014/168/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta tal-Gvern Slovakk,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 il-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1).

               (2)

               Konsegwentement għal tmiem il-mandat tas-Sur Dušan BARČIK sar vakanti siġġu ta’ membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Huwa b’dan maħtur membru s-Sur Anton SZALAY, President of Slovak Trade Union of Health and Social Services, fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta’ Settembru 2015.
   Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, it-18 ta’ Marzu 2014.

            Għall-Kunsill

            Il-President

         E. VENIZELOS

      (1)  ĠU L 251, 25.9.2010, p. 8.


title: Deċiżjoni tal-Kunsill (UE) 2016/1743 tal-20 ta' Settembru 2016 dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal soġġorn għal perijodu qasir

text:
               30.9.2016

               MT

               Il-Ġurnal Uffiċjali tal-Unjoni Ewropea

               L 264/25

         DEĊIŻJONI TAL-KUNSILL (UE) 2016/1743
   tal-20 ta' Settembru 2016
   dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a)(v) tat-tieni subparagrafu tal-Artikolu 218(6), tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Kummissjoni nnegozjat ftehim, f'isem l-Unjoni Ewropea, mar-Repubblika tal-Kolombja dwar l-eżenzjoni mill-viża għal soġġorn għal perijodu qasir (“il-Ftehim”).

               (2)

               F'konformità mad-Deċiżjoni tal-Kunsill (UE) 2015/2399 (2), il-Ftehim ġie ffirmat u japplika fuq bażi proviżorja mit-3 ta' Diċembru 2015.

               (3)

               Il-Ftehim jistabbilixxi Kumitat Konġunt ta' esperti għall-ġestjoni tal-Ftehim. L-Unjoni għandha tkun irrappreżentata fil-Kumitat Konġunt mill-Kummissjoni, li għandha tkun assistita mir-rappreżentanti tal-Istati Membri.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (6)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal soġġorn għal perijodu qasir huwa b'dan approvat f'isem l-Unjoni.
   Artikolu 2
   Il-President tal-Kunsill għandu jagħti, f'isem l-Unjoni, in-notifika prevista fl-Artikolu 8(1) tal-Ftehim (5).
   Artikolu 3
   Il-Kummissjoni, assistita mir-rappreżentanti tal-Istati Membri, għandha tirrappreżenta lill-Unjoni fil-Kumitat Konġunt ta' esperti stabbilit skont l-Artikolu 6 tal-Ftehim.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-20 ta' Settembru 2016.

            Għall-Kunsill

            Il-President

         I. KORČOK

      (1)  Kunsens mogħti fit-8 ta' Ġunju 2016 (għadu ma ġiex ippubblikat fil-Ġurnal Uffiċjali).

      (2)  Id-Deċiżjoni tal-Kunsill (UE) 2015/2399 tas-26 ta' Ottubru 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal soġġorn għal perijodu qasir (ĠU L 333, 19.12.2015, p. 1).

      (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.